CELEX: 31993R1976
Language: el
Date: 1993-07-22 00:00:00
Title: ΚΑΝΟΝΙΣΜΟΣ (ΕΟΚ) αριθ. 1976/93 ΤΗΣ ΕΠΙΤΡΟΠΗΣ της 22ας Ιουλίου 1993 για τη θέσπιση παρεκκλιτικών μέτρων στον τομέα του βοείου κρέατος λόγω ορισμένων κτηνιατρικών διατάξεων

Avis juridique important

|

31993R1976

ΚΑΝΟΝΙΣΜΟΣ (ΕΟΚ) αριθ. 1976/93 ΤΗΣ ΕΠΙΤΡΟΠΗΣ της 22ας Ιουλίου 1993 για τη θέσπιση παρεκκλιτικών μέτρων στον τομέα του βοείου κρέατος λόγω ορισμένων κτηνιατρικών διατάξεων  

Επίσημη Εφημερίδα αριθ. L 180 της 23/07/1993 σ. 0032 - 0032

ΚΑΝΟΝΙΣΜΟΣ (ΕΟΚ) αριθ. 1976/93 ΤΗΣ ΕΠΙΤΡΟΠΗΣ της 22ας Ιουλίου 1993 για τη θέσπιση παρεκκλιτικών μέτρων στον τομέα του βοείου κρέατος λόγω ορισμένων κτηνιατρικών διατάξεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 23,  Εκτιμώντας:  ότι ο κανονισμός (ΕΟΚ) αριθ. 1061/93 της Επιτροπής της 30ής Απριλίου 1993 για τη θέσπιση παρεκκλιτικών μέτρων στον τομέα του βοείου κρέατος λόγω της εμφανίσεως αφθώδους πυρετού στην Ιταλία (3), έχει παρατείνει μετά από αίτηση του ενδιαφερομένου κατά 60  ημέρες τη διάρκεια ισχύος των πιστοποιητικών εισαγωγής που εκδόθηκαν σύμφωνα με το άρθρο 6 παράγραφος 4 πρώτη περίπτωση του κανονισμού (ΕΟΚ) αριθ. 3619/92 της Επιτροπής της 15ης Δεκεμβρίου 1992 περί καθορισμού, για το 1993, μέτρων διαχειρίσεως σχετικά  με τις εισαγωγές ορισμένων ζωντανών βοοειδών (4), καθώς και με το άρθρο 1 του κανονισμού (ΕΟΚ) αριθ. 179/93 της Επιτροπής της 29ης Ιανουαρίου 1993 περί καθοθορισμού σε ποιο βαθμό μπορεί να δοθεί συνέχεια στις αιτήσεις για την έκδοση πιστοποιητικών  εισαγωγής που κατατέθηκαν κατά τον Ιανουάριο 1993 για τα νεαρά άρρενα βοοειδή που προορίζονται για πάχυνση (5)- ότι έχοντας υπόψη την κατάσταση που διαμορφώθηκε από την εφαρμογή των κτηνιατρικών διατάξεων σχετικά με την εμφάνιση του αφθώδους πυρετού σε  ορισμένες χώρες, πρέπει να επιτραπεί μία δεύτερη παράταση της διάρκειας ισχύος των εν λόγω πιστοποιητικών με τον κατάλληλο τρόπο- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά παρέκκλιση από τις διατάξεις του άρθρου 4 στοιχεία β) και γ) του κανονισμού (ΕΟΚ) αριθ. 2377/80 της Επιτροπής (6), η διάρκεια ισχύος των πιστοποιητικών που εκδίδονται σύμφωνα με το άρθρο 6 παράγραφος 4 πρώτη περίπτωση του κανονισμού  (ΕΟΚ) αριθ. 3619/92 καθώς και το άρθρο 1 του κανονισμού (ΕΟΚ) αριθ. 179/93, παρατείνεται έως τις 30 Σεπτεμβρίου 1993, μετά από αίτηση του ενδιαφερομένου.  2. Στην αίτηση που αναφέρεται στην παράγραφο 1 πρέπει να επισυνάπτεται το πρωτότυπο του εν λόγω πιστοποιητικού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 18 της 27. 1. 1993, σ. 1.  (3) ΕΕ αριθ. L 108 της 1. 5. 1993, σ. 88.  (4) ΕΕ αριθ. L 367 της 16. 12. 1992, σ. 17.  (5) ΕΕ αριθ. L 22 της 20. 1. 1993, σ. 51.  (6) ΕΕ αριθ. L 241 της 13. 9. 1980, σ. 5.